**Ploiești, 25.06.2024**

**COMUNICAT DE PRESĂ,**

**privind ridicarea indemnizațiilor pentru membrii comisiilor de votare din Municipiul Ploiești**

**Prefectul Județul Prahova, domnul Emil Drăgănescu, informează că membrii comisiilor de votare din Municipiul Ploiești își pot ridica indemnizațiile de la Casieria Instituției Prefectului Județul Prahova, situată la Bulevardul Republicii 2-4, intrarea B, conform următorului program:**

**- Joi, 27.06.2024, între orele 8:00 - 17:00**

**- Vineri, 28.06.2024, între orele 8:00 - 15:00**

**- Sâmbătă, 29.06.2024, între orele 9:00 - 12:00**

**Este important de precizat că membrii comisiilor trebuie să aibă asupra lor cartea de identitate în original. Pentru cei care doresc să ridice indemnizația în numele altor persoane, acest lucru se va face pe baza unei procuri notariale.**

**Pentru membrii comisiilor de votare din celelalte localități ale județului Prahova, banii se vor vira mâine la trezoreriile de care aparțin. Ulterior, fiecare membru își va putea ridica indemnizația de la primăria la care și-a desfășurat activitatea în ziua alegerilor.**

**Pentru detalii suplimentare privind indemnizațiile, vă rugăm să consultați:**

 **Hotărârea de Guvern nr. 206/2024, art. 3 - pentru aprobarea bugetului și a cheltuielilor necesare pregătirii și desfășurării în bune condiții a alegerilor pentru membrii din România în Parlamentul European din anul 2024 și a alegerilor pentru autoritățile administrației publice locale din anul 2024.**

 **Ordonanța de Urgență nr. 21/2024, art. 23 - privind unele măsuri pentru organizarea și desfășurarea alegerilor pentru membrii din România în Parlamentul European din anul 2024 și a alegerilor pentru autoritățile administrației publice locale din anul 2024.**

**Instituția Prefectului Județul Prahova**

**25 Iunie 2024**